钦定古今图书集成/历象汇编/庶征典/第140卷 > 《管窥辑要》 > 北周
## 钦定古今图书集成/历象汇编/庶征典/第140卷 > 《管窥辑要》 > 北周

### 武帝保定三年十二月有人生子男而阴在背后如尾两足指如兽爪

按：《周书武帝本纪》云云。

按《隋书五行志》：“后周保定三年，有人产子男，阴在背
上，如尾，两足指如兽爪。阴不当生于背。而生背者，阴
阳反复，君臣颠倒之象。人足不当有爪而有爪者，将
致攫人之变也。是时晋荡公宇文护专擅朝政，征伐
自已，阴怀篡逆。天戒若曰，君臣之分巳倒矣，将行攫
噬之祸。帝见变而悟，遂诛晋公，亲万机，躬节俭，克平”
齐国，号为“高祖”，转祸为福之效也。